Hestamannafélagið Faxi í Borgarfirði heldur opið ístöltsmót næstkomandi sunnudag klukkan 13.00 á Vatnshamravatni í Andakíl . Keppt verður í þremur flokkum ; 17 ára og yngri ( hægt tölt og fegurðartölt ) , 2. flokki ( hægt tölt og fegurðartölt ) og 1. flokki ( hægt tölt , hraðabreytingar og fegurðartölt ) . Skráning er á staðnum til klukkan 12:45 . Skráningargjald er kr. 1000 í alla flokka . Athugið að ekki er tekið við kortum .